Document ID: 32006R1048

KOMISSION ASETUS (EY) N:o 1048/2006,
annettu 10 päivänä heinäkuuta 2006,
yhteisön tariffikiintiöiden avaamisesta lampaille ja vuohille sekä lampaan- ja vuohenlihalle vuodeksi 2006 annetun asetuksen (EY) N:o 2185/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001 (1) ja erityisesti sen 16 artiklan 1 kohdan,
sekä katsoo seuraavaa:
(1)
Komission asetuksessa (EY) N:o 2185/2005 (2) säädetään yhteisön tariffikiintiöiden avaamisesta lampaille ja vuohille sekä lampaan- ja vuohenlihalle 1 päivän tammikuuta ja 31 päivän joulukuuta 2006 väliseksi ajaksi.
(2)
Vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisessa Euroopan yhteisön ja Australian välisessä kirjeenvaihtona tehdyssä sopimuksessa (3), joka on hyväksytty neuvoston päätöksellä 2006/106/EY (4), säädetään 136 tonnin (teuraspainoa) lisätariffikiintiön myöntämisestä Australialle 1 päivästä tammikuuta 2006. Kiintiö olisi lisättävä vuonna 2006 käytettävissä olevaan määrään.
(3)
Tuloksena neuvotteluista, jotka johtivat vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaiseen Euroopan yhteisön ja Amerikan yhdysvaltojen väliseen kirjeenvaihtona tehtyyn sopimukseen (5), joka on hyväksytty neuvoston päätöksellä 2006/333/EY (6), yhteisö sitoutui sisällyttämään kaikkia jäsenvaltioita koskevaan luetteloonsa 91 tonnia elopainoltaan (43 tonnia teuraspainoltaan) olevia muita kuin puhdasrotuisia eläviä jalostuslampaita koskevan vuotuisen tuontitariffikiintiön. Teuraspainoltaan 49 tonnia olevien elävien eläinten tuontitariffikiintiö, joka myönnettiin aiemmin ”muille”, avataan kaikille. Elävien eläinten kaksi tuontitariffikiintiötä olisi laskettava yhteen, jolloin kokonaismääräksi tulee 92 tonnia teuraspainoa. Kiintiön järjestysnumero säilyy samana.
(4)
Asetusta (EY) N:o 2185/2005 olisi muutettava.
(5)
Koska tariffikiintiöt on avattu 1 päivästä tammikuuta 2006, tätä asetusta on sovellettava taannehtivasti kyseisestä päivästä alkaen.
(6)
Tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2185/2005 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä heinäkuuta 2006.

Labels: 3
17
6